《奉和济黄河应教诗》
南北朝·萧悫

大蕃连帝室，骖驾奉皇猷。未明驱羽骑，凌晨方画舟。

津城度维驱，岸柳夹缇油。钟声飏别岛，旗影照苍流。

早光生剑服，朝风起节楼。滔滔细波动，裔裔轻舷浮。

回桡避近碛，放舳下前洲。全疑上天汉，不异谒蓬丘。

望知云气合，听识水声秋。从君何等乐，喜从神仙游。

作者简介：萧悫，（约公元561年前后在世）字仁祖，兰陵人。生卒年不详，约北齐武成帝太宁元年前后在世。工于诗咏。天保中，公元554年（左右）入齐。武平中，公元572年（左右）为太子洗马。陈后主时，为齐州录事参军，待诏文林馆。卒于隋。悫曾于秋夜赋诗，其两句云：“芙蓉露下落，杨柳月中疏”。颇为知音所赏。有集九卷，（《隋书志》及《两唐书志》）行于世。